**“EZ BOTA TIKETA” ZOZKETAREN OINARRIAK**

1.- Edonork parte hartu ahal izango du zozketan; horretarako, nahikoa da 5 €-tik gorako erosketa-tiket bat Mendibil Merkataritza Parkeko edozein establezimendutan aurkeztea sustapen aldian.

Zozketa honetan ezingo dute parte hartu, espresuki, baztertuta geratzen dira Mendibil Merkataritza Parkeko Jabekideen Erkidegoko langileak eta ohiko lana zentroan bertan edo establezimenduetan egiten dutenak.

2.- Xede horrekin, 80.000 txartel jaulkiko dira eta antolatzaileek zozketaren amaiera aurreratu ahalko dute jaulki diren parte-hartze txartelak amaitzen badira.

3.- 5 €-tik gorako erosketa-tiket bakoitzeko, bezeroak txartel bat jasoko du produktua erosi edo zerbitzuaren prestazioa jaso duen establezimenduan.

Parte-hartzaileak bere identifikazio datuekin bete beharko du/ditu txartela/k eta merkataritza gunean kokatutako kutxaren barruan sartu.

4.- Txartelak jasotzeko epea 2016ko azaroaren 2tik 30era bitartekoa izango da.

5.- 2016ko abenduaren 1ean aterako da txartel sariduna Mendibil Merkataritza Parkeko instalazioetan, jendaurrean; horrez gain, beste txartel bat ere aterako da eta erreserba gisa gordeko da.

Ateratzen diren txarteletako bat irakur ezina balitz edo irabazlea identifikatzeko (izen-abizena, NAN zenbakia, harreman telefonoa eta udalerria) eta harekin harremanetan jartzeko gutxieneko informazioa osatu gabe balego, txartel hori baliogabetuko da, eta beste bat aterako da aurreko txartelaren ordez.

6.- Hau da zozketaren saria:

Irabazleari opari-txartel batzuk emango zaizkio, Mendibil Merkataritza Parkeko barruko establezimenduetan, sustapen aldian egindako erosketen eta zerbitzu prestazioen zenbateko baliokideak, eta zenbateko hori 2. 000 €-koa izango da gehienez.

Egindako erosketen zenbatekoa konprobatzeko, irabazleak merkataritza guneko establezimenduetako tiketak, faktura sinplifikatuak edo erosketa agiriak aurkeztuko ditu. Agiri horiek guztiak 2016ko azaroaren 2tik 30era artekoak izango dira, biak barne.

Ez dira onartuko, ordaintzaile gisa, irabazlea ez den beste hirugarren baten datuak dituzten ordainagiriak.

Irabazleak 7 egun ditu egiaztagiriak aurkezteko, jakinarazpen telefonoz egiten den unetik kontatuta.

Opari txartelak baliagarriak dira Mendibil Merkataritza Parkeko establezimendu guztietarako, 2016/12/31ra arte.

Zozketaren unean indarrean dagoen araudi fiskalaren mendean egongo da saria.

7. Saria ezin da beste produktu edo zerbitzu batez ordezkatu, ezta erabat edo partzialki aldatu ere. Ezingo da inolaz ere eskudirutan trukatu.

Zozketan atera den txartelean agertzen diren datuen arabera, pertsona horixe izango da sariaren hartzailea.

8.- Sarien emaitza Mendibil Merkataritza Parkeko Jabekideen Erkidegoak iragarriko du bitarteko hauek erabiliz:

* Gunearen barruko megafonia, Zozketan txartela ateratzen den unean.
* Informazio kartel bat ezarriko da kutxa kokatuta zegoen tokian.
* Irabazleari horren berri ematea, baldin eta txartelean telefono zenbakia idatzi duen eta telefonoa erabiltzeko moduan badago.
* Merkataritza guneko facebook eta web orria.

9.- Irabazleak 15 egun naturalen epea edukiko du zozketa egiten den datatik kontatuta, saria erreklamatzeko; horretarako, Mendibil merkataritza guneko gerentzia bulegora jo beharko du astelehenetik ostiralera, 9:00etatik 14:00etara eta 15:30etik 18:30era, eta identifikatzen duen dokumentazio originala aurkeztu.

Irabazlea ez bada identifikatzen aipatutako epean, saria jasotzeko eskubidea galduko du eta automatikoki lehen ordezkoak jasoko du, eta 5 egun naturaleko epea edukiko du saria eskatzeko.

10.- Zozketan parte hartzeak oinarri hauek onartzea dakar. Auziren bat gertatuz gero, alderdiek eduki litzaketen foruei uko egiten diete, eta Irungo auzitegiei men egingo diete.